钦定古今图书集成/明伦汇编/氏族典/第095卷 > 苏舜钦
## 钦定古今图书集成/明伦汇编/氏族典/第095卷 > 苏舜钦

按《宋史苏舜钦传》：“舜钦，字子美，参知政事易简孙。少
慷慨有大志，状貌怪伟。当天圣中，学者为文多病偶
对，独舜钦与河南穆修好为古文歌诗，一时豪俊多
从之游。初以父任补太庙斋郎，调荥阳县尉。玉清昭
应宫灾，舜钦年二十一，诣登闻鼓院上疏。寻举进士，
改光禄寺主簿，知长垣县，迁大理评事，监在京店宅”
务。康定中，河东地震，舜钦诣匦通疏，范仲淹荐其才，

事，御史中丞王拱辰等不便其所为。会进奏院祠神，
舜钦与右班殿直刘巽辄用鬻故纸公钱召妓乐，间
多会宾客。拱辰廉得之，讽其属鱼周询等劾奏，因欲
摇动衍。事下开封府劾治，于是舜钦与巽俱坐自盗
除名，同时会者皆知名士，因缘得罪逐出四方者十
馀人，世以为过薄。而拱辰等方自喜曰：“吾一举网尽
矣！”舜钦既放废，寓于吴中二年，得湖州长史，卒。舜钦
数上书论朝廷事，在苏州买水石作沧浪亭，益读书，
时发愤懑于歌诗。其体豪放，往往惊人。善草书，每酣
酒落笔，争为人所传，及谪死，世尤惜之。